
	COMISIA PENTRU ADMINISTRAŢIE PUBLICĂ,

	Bucureşti,
	  18.02.2010

	Nr.
	  26/742




Către,

BIROUL PERMANENT AL
CAMEREI DEPUTAŢILOR
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.81/2009 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, trimis Comisiei în vederea dezbaterii pe fond, cu adresa nr. PL.x 518 din 28 octombrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT   

asupra proiectului de Lege privind aprobarea Ordonanţei de urgenţă a Guvernului nr.81/2009 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 518 din 28 octombrie 2009, cu dezbaterea pe fond, în procedură de urgenţă, cu proiectului de Lege privind aprobarea Ordonanţei de urgenţă a Guvernului nr.81/2009 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, înregistrat cu nr.26/742 din 28 octombrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.720/26.06.2009);

· avizul favorabil al Comisiei juridice, de disciplină şi imunităţi (nr.31/968/3.11.2009).
Potrivit prevederilor art.75 din Constituţia României, republicată şi ale art. 92.alin.(9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
Senatul în calitate de primă Cameră sesizată a adoptat proiectul de lege în condiţiile articolului 115 alineatul (5) teza a III-a din Constituţia României, republicată.
Proiectul de Lege are ca obiect de reglementare modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, cu modificările ulterioare, în sensul de a se interzice şi executarea lucrărilor de construcţii noi în staţiunile turistice de pe litoral şi în zona plajelor cu destinaţie turistică, în perioada 15 mai – 15 septembrie a fiecărui an, cu excepţia lucrărilor de remediere a unor avarii.
La lucrările comisiei au fost prezenţi 32 deputaţi, din totalul de 33 membri ai comisiei.
La dezbaterile care au avut loc în şedinţa comisiei din  16 februarie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitat, domnul Sorin Munteanu – secretar de stat în cadrul Ministerului Dezvoltării Regionale şi Turismului.

În urma examinării proiectului de lege  şi a opiniilor exprimate de către membrii Comisiei, s-a hotărât, cu unanimitate de voturi, să se supună Plenului Camerei Deputaţilor, aprobarea proiectului de Lege privind aprobarea Ordonanţei de urgenţă a Guvernului nr.81/2009 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, în forma prezentată.
Raportul Comisiei a fost adoptat cu unanimitate de voturi.
 
Proiectul de Lege face parte din categoria legilor ordinare. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consultant Nicoleta Toma

